**ОБЩИНА ХАДЖИДИМОВО**

гр. Хаджидимово 2933, ул. “Димо Хаджидимов” № 46, тел**.: 07528/29-22, факс: 07528/89 20**

е-mail: ob\_hd@abv.bg, obchtina\_Hadjidimovo@mail.bg

--------------------------------------------------------------------------------------------------------------------------------

Изх. № 40 – 00- 36 /27.05.2021 г.

**ДО**

**РЪКОВОДСТВА НА :**

**Коалиция „ГЕРБ - СДС”**

**Партия „Има такъв народ”
Коалиция „БСП за България“**

**Партия „ДПС”**

**Коалиция „Демократична България - обединение”**

**Коалиция „Изправи се! Мутри вън!”**

**П О К А Н А**

 **ОТНОСНО :** Провеждане на консултации за определяне състава на СИК, и назначаването им за произвеждане на изборите за народни представители за Народно събрание на 11 юли 2021 г.

На основание чл. 91 от Изборния кодекс и решение № 124-НС/26.05.2021г.на ЦИК - НАСРОЧВАМ КОНСУЛТАЦИИ ЗА ОПРЕДЕЛЯНЕ СЪСТАВА НА СЕКЦИОННИТЕ ИЗБИРАТЕЛНИ КОМИСИИ В ОБЩИНА ХАДЖИДИМОВО:

**На 03.06.2021г (четвъртък ),** от **11.00 часа** , в заседателната зала на ОбС гр. Хаджидимово ,на ул. “Димо Хаджидимов” № 46, **Ви каня** на консултации за определяне състава на СИК, и назначаването им за произвеждане на изборите за народни представители за Народно събрание на11 юли 2021 г.

Консултациите са публични. В тях участват представителите на парламентарно представените партии и коалиции в 45-то Народно събрание. В консултациите могат да участват и други партии и коалиции, които не са парламентарно представени.

**УВАЖАЕМИ ДАМИ И ГОСПОДА** ,

  **Съгласно чл. 91, ал. 4 и ал. 5 от ИК, участващите представители на партиите или коалициите от партии,** **при консултациите следва** **да представят следните документи:**

а)писмено предложение за състав на СИК, което съдържа имената на предложените лица, единен граждански номер, длъжност в комисията, образование, специалност , наименованието на партията или коалицията, която ги предлага, и телефон за връзка с предложеното за член на СИК лице;

б)заверено от партията копие на удостоверение за актуално правно състояние на партията, издадено не по-рано от 10.05.2021 г. , или копие от решение за образуване на коалицията за участие в изборите за 45-то Народно събрание, с което се удостоверяват имената на лицата, представляващи съответната партия или коалиция;

в)пълномощно подписано от лицата, представляващи съответната партия или коалиция или заверено копие от такова пълномощно, в случаите, когато в консултациите участват упълномощени лица;

г) списък на резервните членове, които да заместят предложените от партиите и коалициите лица за състави на СИК, когато правомощията на член на СИК се прекратят предсрочно или когато член на СИК не се яви в изборния ден. Заместването се извършва с решение на РИК. Списъкът трябва да съдържа данните, посочени в буква „а“.

**Изисквания към членовете на СИК :**

1. За членове на СИК се назначават лица, които:

а) имат право да гласуват в изборите за народни представители за Народно събрание на 11 юли 2021 г. и владеят български език.

 При предлагане за членове на СИК трябва да се спазват разпоредбите, касаещи ограниченията по чл. 66 от ИК.

С уважение ,**РАМИЗ МЕТУШЕВ ..** /п./

***/ВрИД КМЕТ НА ОБЩИНА ХАДЖИДИМОВО/***